Γεωγραφικός χάρτης της ανατολικής Κίνας. Εμπεριέχεται η Πεδιάδα της Βόρειας Κίνας και επίσης έχει σημειωθεί στο χάρτη η θέση του Πεκίνου.
Η **Πεδιάδα της Βόρειας Κίνας** (Κινέζικα: 华北平原, Πινγίν: Huabei Pingyuan) είναι μία μεγάλη εύφορη πεδιάδα στην βορειοανατολική Κίνα, κοιτίδα του κινεζικού πολιτισμού. Διαρρέεται από πολλούς ποταμούς, με τους μεγαλύτερους και σημαντικότερους να είναι ο Κίτρινος Ποταμός, καθώς και οι ποταμοί Χουάι και Χάι. Τα σύνορα της πεδιάδας ορίζονται από την Κίτρινη Θάλασσα και στην Θάλασσα Μποχάι στα ανατολικά, τα βουνά Γιαν στα βόρεια, την οροσειρά Ταιχάνγκ στα δυτικά, ενώ στα νότια συναντά την πεδιάδα του ποταμού Γιανγκτσέ. Καλύπτει συνολικά μία περιοχή άνω των 400 τετ. χιλιομέτρων, με το μέσο ύψος να μην ξεπερνά τα 50 μέτρα πάνω από το επίπεδο της θάλασσας. Ταυτόχρονα, φιλοξενεί περίπου 400 εκατομμύριους ανθρώπους, σύμφωνα με το επιστημονικό περιοδικό Nature Communications. Αυτό την καθιστά ως μία από τις πιο πυκνοκατοικημένες περιοχές του πλανήτη. Το Πεκίνο, η πρωτεύουσα της Κίνας, βρίσκεται στην βορειοδυτική άκρη αυτής της πεδιάδας. Από την Πεδιάδα της Βόρειας Κίνας περνάει, επίσης, το Μεγάλο Κανάλι.

Ιστορία
-------

Η πεδιάδα αρχικά σχηματίστηκε κατά τα τέλη της Παλαιογενούς και της Νεογενούς περιόδου. Στην συνέχεια, οι διαρκείς αποθέσεις των ποταμών άλλαξαν σημαντικά την περιοχή. Μεγάλο μέρος της πεδιάδας έχει δημιουργηθεί από προσχώσεις των ποταμών.

Η Πεδιάδα της Βόρειας Κίνας αποτέλεσε, από αρχαιοτάτων χρόνων, τον τόπο γέννησης και ανάπτυξης του κινεζικού πολιτισμού. Οι πρώτες αγροτικές κοινωνίες της Κίνας εμφανίστηκαν σε αυτήν την περιοχή. Στους πρόποδες των όρων Ταιχάνγκ έχουν βρεθεί αρχαιολογικά ευρήματα που υποδηλώνουν την εκμετάλλευση του νερού προς υπηρεσία του ανθρώπου. Επειδή σε όλη την περιοχή υπήρχε πάντα τροφή και νερό, οι ανθρώπινες κοινωνίες οργανώνονταν σε πολλά διάσπαρτα χωριά, παρά σε λιγότερους αλλά μεγαλύτερους καταυλισμούς. Από την άλλη μεριά, ο λόγος που προωθούσε του ανθρώπους στην δημιουργία οικιστικών συγκροτημάτων ήταν η ανάγκη για προστασία και κοινή αντιμετώπιση των επιδρομέων. Οι επιδρομές ήταν συχνές από νομαδικά φύλα που κατοικούσαν στην Εσωτερική Μογγολία, την Βορειοανατολική Κίνα ή την Τζουνγκαρία. Αργότερα, το Σινικό Τείχος χτίστηκε ακριβώς για να προστατεύσει την πεδιάδα από τους εισβολείς. Τέλος, η πεδιάδα της Βόρειας Κίνας ήταν ο γενέτειρος τόπος πολλών κινεζικών δυναστειών, καθώς και του κομφουκιανισμού, αφού ο Κομφούκιος γεννήθηκε εκεί.

Η πεδιάδα ήταν ευάλωτη σε εκτεταμένες πλημμύρες που προκαλούνταν από την υπερχείλιση των υδάτων των μεγάλων ποταμών που την διαρρέουν. Το φαινόμενο αυτό ήταν συχνό, με μία μεγάλη πλημμύρα να γίνεται κάθε 2 ή 3 χρόνια. Όμως, έπειτα από το 1949, εκτελέστηκαν γενικευμένα αντιπλημμυρικά έργα, που μείωσαν εντυπωσιακά τον κίνδυνο τέτοιων πλημμυρών.

Παραπομπές
----------

1. ↑  Kang, Suchul; Eltahir, Elfatih A. B. (2018-07-31). «North China Plain threatened by deadly heatwaves due to climate change and irrigation» (στα αγγλικά). *Nature Communications* **9** (1): 2894. doi:10.1038/s41467-018-05252-y. ISSN 2041-1723.. *«This region, inhabited by about 400 million, [...]»*.
2. 1 2  «North China Plain | plain, China | Britannica». *www.britannica.com* (στα Αγγλικά). Ανακτήθηκε στις 17 Νοεμβρίου 2022.
3. ↑  Wang, Zhanbiao; Chen, Jing; Xing, Fangfang; Han, Yingchun; Chen, Fu; Zhang, Lifeng; Li, Yabing; Li, Cundong (2017-07-26). «Response of cotton phenology to climate change on the North China Plain from 1981 to 2012». *Scientific Reports* **7** (1): 6628. doi:10.1038/s41598-017-07056-4. ISSN 2045-2322. PMID 28747769. PMC 5529479. .
4. ↑  «North China Plain - Academic Kids». *www.academickids.com*. Ανακτήθηκε στις 17 Νοεμβρίου 2022.
5. ↑  «Where is the north china plain? | Son Of China». *sonofchina.com* (στα Αγγλικά). 2 Αυγούστου 2022. Ανακτήθηκε στις 17 Νοεμβρίου 2022.
6. ↑  Devotor, Mr (17 Σεπτεμβρίου 2022). «North China Plain – The Heartland of Modern China - Charismatic Planet» (στα Αγγλικά). Ανακτήθηκε στις 18 Νοεμβρίου 2022. The North China Plain is also called the Middle plain, a large-scale down-faulted rift basin formed in the late Paleogene and Neogene. It was then modified by the deposits of the Yellow River and is the largest alluvial plain of China.
7. ↑  «Where is the north china plain? | Son Of China». *sonofchina.com* (στα Αγγλικά). 2 Αυγούστου 2022. Ανακτήθηκε στις 18 Νοεμβρίου 2022.
8. ↑  «Where is the north china plain? | Son Of China». *sonofchina.com* (στα Αγγλικά). 2 Αυγούστου 2022. Ανακτήθηκε στις 18 Νοεμβρίου 2022. The earliest agrarian societies and dynasties in China were born in this region.
9. ↑  Η γενέτειρα του Κομφούκιου ήταν το κράτος Λου (Lu), το οποίο ήταν μέσα στην Πεδιάδα της Βόρειας Κίνας.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 239624187

 |

 |